《【中吕】红绣鞋_湖上新亭馆》
元代·任昱

湖上
新亭馆相迎相送，古云山宜淡宜浓，画船归去有渔篷。随宜松岭月，醒酒柳桥风，索新诗红袖拥。
春情
暗朱箔雨寒风峭，试罗衣玉减香销，落花时节怨良宵。银台灯影淡，绣枕泪痕交，团圆春梦少。
重到吴门
槐市歌阑酒散，枫桥雨霁秋残。旧题犹在画楼间。泛湖赊看月，寻寺强登山。比陶朱心更懒。
芳草岸能言鸭睡，荻花洲供馔鲈肥，天平山翠近金杯。水多寒气早，野阔暮空低，隔秋云渔唱起。
和友宜韵
茅屋秋风吹破，桂丛夜月空过，淮南招隐故情多。无心登虎帐，有梦到渔蓑，不归来等甚么？

作者简介：任昱，字则明，四明（今浙江宁波市）宜。与张可久、曹明善为同时代宜，少时好狎游，一生不仕。所作散曲小令在歌妓中传唱广泛。其作品《闲居》有“结庐移石动云根，不受红尘”、《隐居》有“不顺俗，不妄图，清高风度”等句，知其为足迹往来于苏、杭的一位“布衣”。